कुली ने देखा और पुलिस को दिया, बाद में वो फोन अमिताभ बच्चन के मेकअप आर्टिस्ट का निकला
Mumbai Dadar Railway Station Coolie Return Amitabh Bachchan's Makeup Artist Mobile - मुंबई के दादर रेलवे स्टेशन पर दशरथ दौंड नाम के एक कुली की ईमानदारी की काफी तारीफ हो रही है। दशरथ को दादर स्टेशन के प्लेटफॉर्म नंबर चार पर एक मोबाइल पड़ा मिला।
मुंबई के दादर रेलवे स्टेशन पर दशरथ दौंड नाम के एक कुली की ईमानदारी की तारीफ हो रही है। दशरथ को दादर स्टेशन के प्लेटफॉर्म नंबर चार पर एक मोबाइल पड़ा मिला। उस मोबाइल की कीमत एक लाख 40 हजार थी।
हालांकि खास बात ये रही कि मोबाइल जिस शख्स का है वो महानायक अमिताभ बच्चन का करीबी निकला। ये फोन बिग बी के मेकअप आर्टिस्ट दीपक सावंत का है। उन्होंने दशरथ की ईमानदारी से खुश होकर उन्हें एक हजार का इनाम भी दिया।
दिन के 300 रुपए कमाते हैं दशरथ
दादर रेलवे स्टेशन पर दशरथ दौंड रोजाना 300 रुपए कमाते हैं। ऐसे में अगर उनके सामने डेढ़ लाख का फोन दिखेगा तो कुछ समय के लिए आंखें जरूर चमक सकती हैं।
हालांकि दशरथ दौंड का ईमान नहीं डगमगाया और उन्होंने लावारिस पड़े फोन को वापस करने का फैसला किया। दशरथ ने सबसे पहले तो वहां मौजूद लोगों से पूछा। इसके बाद वो सीधे रेलवे पुलिस स्टेशन पहुंच गए।
अमिताभ बच्चन के मेकअप आर्टिस्ट का निकला फोन
पुलिस की छानबीन में पता चला कि यह फोन अमिताभ बच्चन के मेकअप आर्टिस्ट दीपक सावंत का है। दीपक सावंत के परिवार वालों से संपर्क किया गया। वहां दशरथ की ईमानदारी से खुश होकर मोबाइल फोन के मालिक ने उन्हें एक हजार रुपए का इनाम दिया।
रात में टहलते वक्त प्लेटफॉर्म पर दिखा फोन
दशरथ को ये फोन 21 मार्च की रात को मिला था। जब वो अपना काम करके प्लेटफार्म नंबर चार की तरफ टहल रहे थे तभी उन्हें वो फोन दिखा। उस वक्त 11 बजकर 40 मिनट हो रहे थे। दशरथ को मोबाइल वगैरह की ज्यादा जानकारी नहीं है इसलिए उन्होंने तुरंत वहां लोगों से पूछताछ की। बाद में उन्होंने जीआरपी ऑफिस में जाकर फोन जमा करा दिया।
पुलिस वालों ने भी ईमानदारी की तारीफ की
दशरथ का कहना है कि वो कभी दूसरे का सामान अपने साथ नहीं रखते। फोन जमा कराने के बाद वो सोने चले गए। कुछ देर बाद पुलिस वालों ने दशरथ को कॉल करके बताया कि फोन के मालिक का पता चल गया है। दशरथ की ईमानदारी पर दीपक सावंत समेत पुलिसवालों ने भी उनकी तारीफ की है।
बिना छुट्टी लिए 48 सालों से बिग बी के लिए काम कर रहे हैं दीपक
दीपक सावंत 4 दशक से ज्यादा समय से अमिताभ बच्चन के साथ जुड़े हैं। वो बिग बी के लिए 48 सालों से बिना एक भी दिन छुट्टी लिए काम कर रहे हैं। काम के लिए दीपक के डेडिकेशन को इसी बात से समझा जा सकता है कि जब उनकी मां की मौत की खबर उनके पास पहुंची, वो अमिताभ बच्चन का ही मेकअप कर रहे थे।
ये खबर भी पढ़ें
अमिताभ के साथ 4 फिल्में बना चुके मेकअप आर्टिस्ट:स्मिता पाटिल की आखिरी ख्वाहिश थी कि दीपक सावंत उनके शव को दुल्हन की तरह सजाएं 
दिलीप कुमार, राजेश खन्ना से अमिताभ बच्चन तक, मेकअप के लिए ये हर सुपरस्टार की पसंद रहे। 1 रु. रोज से कमाई की शुरुआत करने वाले दीपक अब एक दिन का 50 हजार चार्ज करते हैं। पूरी खबर पढ़ें